Μπάρες με σοκολάτα και πορτοκάλι βήμα-βήμα
Θρεπτικές και πρωτότυπες σοκολατένιες μπάρες με πορτοκάλι, χουρμάδες και καρύδια ιδανικό σνακ για το σχολείο ή το γραφείο.
300 γρ. χουρμάδες αποξηραμένοι, χωρίς κουκούτσι , 260 γρ. φρέσκος χυμός πορτοκαλιού, 100 γρ. κουβερτούρα μπίτερ, 300 γρ. νιφάδες βρώμης, 250 γρ. καρύδια, 1/2 κουτ. γλυκού κανέλα, ξύσμα από 1 πορτοκάλι ακέρωτο, μεσαίου μεγέθους
Για να φτιάξουμε μπάρες με σοκολάτα και πορτοκάλι, αρχικά βάζουμε τους χουρμάδες σε ένα μπολ.Στη συνέχεια, τους περιχύνουμε με τον χυμό πορτοκαλιού και τους αφήνουμε να μαριναριστούν για 30 λεπτά.Λιώνουμε την κουβερτούρα σε μπεν μαρί ή στα μικροκύματα.Ανακατεύουμε και αποσύρουμε από τη φωτιά και την αφήνουμε να έρθει σε θερμοκρασία περιβάλλοντος.Στο μεταξύ, αλέθουμε τις νιφάδες βρώμης στο μπλέντερ μέχρι να γίνουν σαν αλεύρι και τις αδειάζουμε σε ένα μεγάλο μπολ.Διαδοχικά ψιλοκόβουμε στο μπλέντερ τα καρύδια και τα αδειάζουμε επίσης στο μπολ.Βάζουμε στο μπλέντερ τους χουρμάδες με όσο χυμό δεν έχουν ρουφήξει.Τους πολτοποιούμε μέχρι να λιώσουν καλά και να γίνουν σαν κρέμα.Τους αδειάζουμε στο μπολ με τη βρώμη και τα καρύδια.Προσθέτουμε την κανέλα και το ξύσμα πορτοκαλιού.Ανακατεύουμε καλά μέχρι να υγρανθεί όλο το μείγμα και να γίνει σαν σκληρή λάσπη.Στρώνουμε με λαδόκολλα ένα παραλληλόγραμμο ταψί.Απλώνουμε μέσα σε αυτό το μείγμα.Ρίχνουμε από πάνω τη λιωμένη κουβερτούρα και την ισιώνουμε προσεκτικά.Καλύπτουμε το ταψί με μεμβράνη και το αφήνουμε στο ψυγείο για περίπου 2 ώρες.Πριν σταθεροποιηθεί η σοκολατένια επικάλυψη, περίπου στα 50 λεπτά παγώματος, το βγάζουμε από το ψυγείο και κόβουμε το μείγμα σε 16-18 μπάρες.Καλύπτουμε πάλι με τη μεμβράνη και ξαναβάζουμε το ταψί στο ψυγείο μέχρι το μείγμα να πήξει εντελώς.Στη συνέχεια, διαχωρίζουμε τις μπάρες και τις τυλίγουμε μία-μία με μεμβράνη.Διατηρούμε, τις μπάρες με σοκολάτα και πορτοκάλι, στο ψυγείο για περίπου 1 εβδομάδα.
Πορτοκάλι,Σοκολάτα,Χουρμάδες